Source: http://docplayer.cz/51484731-Organizacny-poriadok-olympiady-zo-slovenskeho-jazyka-a-literatury.html
Timestamp: 2018-06-18 14:13:44+00:00
Document Index: 3883692

Matched Legal Cases: ['Čl. 1', 'Čl. 2', 'Čl. 3', 'Čl. 4', 'Čl. 5', 'Čl. 6', 'Čl. 7', 'Čl. 8', 'Čl. 9', 'Čl. 10', 'Čl. 11']

ORGANIZAČNÝ PORIADOK OLYMPIÁDY ZO SLOVENSKÉHO JAZYKA A LITERATÚRY - PDF
Download "ORGANIZAČNÝ PORIADOK OLYMPIÁDY ZO SLOVENSKÉHO JAZYKA A LITERATÚRY"
1 ORGANIZAČNÝ PORIADOK OLYMPIÁDY ZO SLOVENSKÉHO JAZYKA A LITERATÚRY Organizačný poriadok Olympiády zo slovenského jazyka a literatúry (OSJL) je vypracovaný na základe Smernice Ministerstva školstva Slovenskej republiky č. 13/2009-R o organizovaní, riadení a finančnom zabezpečení súťaží žiakov v Slovenskej republike z 25. augusta Čl. 1 Poslanie súťaže OSJL je jednou z foriem dobrovoľnej záujmovej činnosti žiakov základných a stredných škôl, je organizovaná ako postupová súťaž, ktorá je vyhlasovaná každoročne. Jej cieľom je: prehlbovať, rozširovať a upevňovať komunikačné zručnosti žiakov základných a stredných škôl v slovenskom jazyku, rozširovať záujem žiakov o sebavzdelávanie a samostatnú tvorivú činnosť, zvyšovať záujem o slovenský jazyk a literatúru, zvyšovať záujem o štúdium slovenského jazyka na vysokých školách, umožňovať porovnanie vedomostí a zručností žiakov v rámci regiónov a na celoštátnej úrovni, prispievať k účelnému využívaniu voľného času žiakov ZŠ a SŠ. Čl. 2 Charakteristika súťaže OSJL je dobrovoľnou záujmovou činnosťou žiakov základných a stredných škôl. Je založená na systematickej skupinovej alebo individuálnej práci s talentovanými žiakmi. Organizuje sa ako predmetová súťaž jednotlivcov žiakov základných a stredných škôl a priamo súvisí s výchovnovzdelávacím procesom. Odborne ju garantuje Slovenská asociácia učiteľov slovenčiny (ďalej len SAUS). Čl. 3 Vyhlasovateľ súťaže (1) Vyhlasovateľom OSJL je Ministerstvo školstva Slovenskej republiky. (2) Ministerstvo školstva SR garantuje OSJL po stránke: a) finančnej a organizačnej prostredníctvom krajských školských úradov (KŠÚ) a poverených organizácií a inštitúcií, b) odbornej a obsahovej prostredníctvom Slovenskej komisie OSJL. (3) Pri obsahovom zabezpečení súťaží spolupracuje Slovenská komisia OSJL s metodicko-pedagogickými centrami a so SAUS. Čl. 4 Štruktúra súťaže (1) OSJL sa zúčastňujú žiaci základných aj stredných škôl v nasledovných kategóriách: kategória C žiaci 8. a 9. ročníka základných škôl, žiaci 3. a 4. ročníka osemročných gymnázií, kategória B žiaci 1. a 2. ročníka stredných škôl, žiaci 5. a 6. ročníka osemročných gymnázií, kategória A žiaci 3. a 4. ročníka stredných škôl (prípadne 5. ročníka), žiaci 7. a 8. ročníka osemročných gymnázií. (2) OSJL sa uskutočňuje v postupových kolách: a) školské kolá zúčastňujú sa ich súťažiaci kategórií A, B, C, ktorí v škole prejavia o súťaž záujem, b) obvodné kolá zúčastňujú sa ich súťažiaci kategórie C víťazi školských kôl, c) krajské kolá zúčastňujú sa ich súťažiaci kategórie A a B víťazi školských kôl a súťažiaci kategórie C víťazi obvodných kôl, 1
2 d) celoštátne kolo zúčastňujú sa na ňom súťažiaci kategórií A, B, C, ktorí sa umiestnili v krajských kolách na prvom a druhom mieste. Čl. 5 Súťažné kolá Školské kolo (1) Školské kolo súťaže pre všetky kategórie sa koná v základných a stredných školách. (2) Školské kolo OSJL riadi a organizuje školská komisia OSJL, ktorú touto funkciou poverí riaditeľ školy. (3) Úlohou školskej komisie je: propagovať olympiádu medzi žiakmi, získavať ich do súťaže, pomáhať im odbornou radou, odporúčať im vhodnú literatúru, zabezpečovať školské kolo po odbornej, obsahovej a organizačnej stránke. (4) Školská komisia postupuje pri súťaži v súlade s organizačným poriadkom a platnými (5) Hodnotiaca komisia určuje poradie súťažiacich, predseda školskej komisie oboznamuje predseda školskej komisie a riaditeľ školy. (6) Školská komisia oznámi predsedovi obvodnej komisie OSLJ mená víťazov kategórie C a predsedovi krajskej komisie OSJL víťazov kategórií A a B. (7) Predseda školskej komisie OSJL vyhodnotí priebeh a úroveň školského kola a hodnotiacu správu zašle predsedovi obvodnej komisie OSJL (kategória C) a predsedovi krajskej komisie OSJL (kategórií A a B) najneskôr týždeň po ukončení súťaže. Obvodné kolo (1) Obvodné kolo OSJL sa koná pre víťazov školských kôl kategórie C. (2) Krajský školský úrad (KŠÚ) poverí organizáciou obvodného kola inštitúciu, ktorá pozve víťazov školských kôl. (3) KŠÚ vymenúva predsedu, členov obvodnej komisie OSJL a hodnotiacej komisie pre kategóriu C tak, aby v nich boli zastúpení skúsení učitelia, prípadne zástupcovia Metodicko-pedagogických centier. (4) Obvodná komisia postupuje pri súťaži v súlade s organizačným poriadkom a platnými (5) Hodnotiaca komisia určuje poradie súťažiacich, predseda obvodnej komisie oboznamuje predseda obvodnej komisie a prednosta KŠÚ. (6) Obvodná komisia OSJL zhodnotí priebeh a výsledky súťaže a zašle hodnotiacu správu predsedovi krajskej komisie OSJL najneskôr týždeň po skončení súťaže. Krajské kolo (1) Krajské kolo OSJL sa koná pre víťazov obvodných kôl kategórie C a víťazov školských kôl kategórií A a B. (2) KŠÚ poverí organizáciou krajského kola inštitúciu, ktorá pozve víťazov obvodných kôl (kategória C) a víťazov školských kôl (kategórie A a B). 2
3 (3) KŠÚ vymenúva predsedu, členov krajskej komisie OSJL a hodnotiacej komisie tak, aby v nich boli zastúpení skúsení učitelia, prípadne zástupcovia metodicko-pedagogických centier. (4) Krajská komisia postupuje pri súťaži v súlade s organizačným poriadkom a platnými (5) Hodnotiaca komisia určuje poradie súťažiacich, predseda krajskej komisie oboznamuje predseda krajskej komisie a prednosta KŠÚ. (6) Krajská komisia OSJL zhodnotí priebeh a výsledky súťaže a zašle hodnotiacu správu predsedovi Slovenskej komisie OSJL najneskôr týždeň po skončení súťaže. Celoštátne kolo (1) Celoštátne kolo sa koná pre žiakov, ktorí sa umiestnili v krajských kolách na prvom a druhom mieste v každej kategórii. (2) Celoštátne kolo OSJL zabezpečuje po odbornej a obsahovej stránke Slovenská komisia OSJL, po organizačnej stránke organizácia poverená Ministerstvom školstva SR. (3) Slovenská komisia OSJL vymenúva trojčlenné hodnotiace komisie pre jednotlivé kategórie. (4) Slovenská komisia postupuje pri súťaži v súlade s organizačným poriadkom a platnými (5) Hodnotiaca komisia určuje poradie súťažiacich, predseda Slovenskej komisie OSJL oboznamuje súťažiacich s výsledkami a vyhlasuje víťaza danej kategórie. Diplom pre víťazov podpíše predseda Slovenskej komisie OSJL a minister školstva. (6) Slovenská komisia OSJL zhodnotí priebeh a výsledky súťaže a zašle hodnotiacu správu Ministerstvu školstva SR a organizácii poverenej zabezpečením celoštátneho kola OSJL. (7) Písomné práce súťažiacich uschováva organizátor celoštátneho kola jeden rok. Čl. 6 Riadenie súťaže (1) OSJL po odbornej a obsahovej stránke riadia odborné komisie. (2) Slovenská komisia OSJL zabezpečuje: odbornú a obsahovú náplň OSJL, poveruje vypracovaním úloh pedagógov slovenského jazyka z VŠ, SŠ a ZŠ, vydáva metodické, študijné a odborné materiály, vyhodnocuje priebeh a úroveň jednotlivých ročníkov OSJL, riadi a usmerňuje činnosť obvodných a krajských komisií OSJL. (3) Predsedu Slovenskej komisie OSJL vymenúva minister školstva na základe návrhu SAUS. (4) Členov Slovenskej komisie OSJL vymenúva minister školstva na základe návrhu predsedu Slovenskej komisie OSJL. Slovenskú komisiu tvoria: predseda, podpredseda, pracovník Iuventy, vedúci autorského kolektívu, predsedovia krajských komisií OSJL, zástupcovia škôl a odborných inštitúcií. (5) Krajská komisia OSJL po odbornej a obsahovej stránke riadi priebeh krajského kola OSJL. Predsedu krajskej komisie OSJL vymenúva KŠÚ na návrh predsedu Slovenskej komisie OSJL. (6) Obvodná komisia OSJL po odbornej a obsahovej stránke riadi priebeh obvodného kola OSJL. Predsedu obvodnej komisie vymenúva KŠÚ na základe návrhu predsedu krajskej komisie OSJL. (7) Členov obvodnej (na základe návrhu predsedu obvodnej komisie) a krajskej komisie (na základe návrhu predsedu krajskej komisie) vymenúva KŠÚ. (8) Členstvo v komisiách OSJL je čestné a nezastupiteľné. Funkčné obdobie predsedu a členov odborných komisií je trojročné. 3
4 Čl. 7 Organizačné zabezpečenie súťaže (1) Školské kolo vyhlasuje riaditeľ školy, organizuje ho školská komisia na škole. Z poverenia riaditeľa školy školskú komisiu tvoria spravidla učitelia slovenského jazyka a literatúry. Školského kola sa zúčastňujú všetci žiaci, ktorí prejavia o súťaž záujem. (2) Obvodné kolo zabezpečuje KŠÚ prostredníctvom poverených škôl a školských zariadení. Odbornú stránku garantuje obvodná komisia OSJL. (3) Krajské kolo zabezpečuje KŠÚ prostredníctvom poverených škôl a školských zariadení. Odbornú stránku garantuje krajská komisia OSJL. (4) Celoštátne kolo zabezpečuje priamoriadená organizácia poverená Ministerstvom školstva SR. Odbornú stránku celoštátneho kola garantuje Slovenská komisia OSJL. (5) Vypracovanie testov pre školské kolá zabezpečia školské komisie OSJL. Testy pre obvodné, krajské a celoštátne kolo pre všetky kategórie zabezpečí Slovenská komisia OSJL. Čl. 8 Práva a povinnosti súťažiacich (1) Súťažiaci OSJL majú právo byť včas a v dostatočnom rozsahu informovaní o organizovaní súťaže a o podmienkach účasti v nej. (2) Súťažiaci majú právo byť vopred oboznámení s kritériami hodnotenia a po absolvovaní súťaže dostať diplom alebo potvrdenie o účasti a umiestení v príslušnom kole OSJL. (3) Žiak súťaží v kategórii, ktorá zodpovedá jeho ročníku. Súťažiaceho nie je možné zaradiť do vyššieho kola súťaže bez absolvovania nižšieho kola. (4) Súťažiaci sú povinní riadiť sa organizačným poriadkom súťaže, dostaviť sa včas na súťaž a rešpektovať rozhodnutia Slovenskej komisie OSJL. (5) Protest proti výsledkom a priebehu súťaže je možné podať predsedovi príslušnej komisie (školskej, obvodnej, krajskej, celoštátnej) najneskôr 60 dní od vyhlásenia výsledkov príslušného kola. Čl. 9 Finančné zabezpečenie súťaže (1) Školské kolá OSJL sú zabezpečované z rozpočtov škôl. (2) Obvodné a krajské kolá OSJL finančne zabezpečujú príslušné KŠÚ. (3) Celoštátne kolo OSJL finančne zabezpečuje MŠ SR prostredníctvom poverenej organizácie. (4) Rozpočet na zabezpečenie tvorby úloh a riešení pre všetky kolá OSJL a celoštátneho kola je prideľovaný IUVENTE na kalendárny rok Ministerstvom školstva SR. Celoštátna komisia OSJL predkladá každoročne návrh na čerpanie rozpočtu, ktorý je schválený všetkými jej členmi. IUVENTA zabezpečí, na základe požiadaviek Ministerstva školstva SR klasifikáciu výdavkov a ich čerpanie v súlade s požiadavkami štátneho rozpočtu. Finančné prostriedky sú použité výhradne na zabezpečenie tých aktivít, ktoré vyplývajú z Organizačného poriadku OSJL. (5) Nad rámec finančných prostriedkov pridelených Ministerstvom školstva SR sa na finančnom zabezpečení súťaží môžu podieľať aj spolupracujúce organizácie a sponzori. 4
5 Čl. 10 Bezpečnosť a ochrana zdravia súťažiacich (1) Pri organizovaní všetkých kôl OSJL musia organizátori dôsledne dodržiavať bezpečnostné a hygienické zásady platné pri práci s deťmi a mládežou. (2) Za bezpečnosť a hygienu počas jednotlivých kôl zodpovedá: a) v školskom kole riaditeľ a školská komisia slovenského jazyka, b) vo vyšších kolách organizátor. Čl. 11 Zrušovacie a záverečné ustanovenia (1) Ruší sa Organizačný poriadok Olympiády zo slovenského jazyka, registrovaný na Ministerstve školstva Slovenskej republiky pod číslom CD / :912, ktorý nadobudol účinnosť dňa (2) Tento organizačný poriadok je registrovaný na Ministerstve školstva Slovenskej republiky pod číslom /21142:1-913 s účinnosťou od PaedDr. Mária Melichárová predsedníčka Slovenskej komisie OSJL 5
Vyšehrádske dni dychovej hudby
Národné osvetové centrum Nám. SNP 12 812 34 Bratislava www.nocka.sk Propozície Vyšehrádske dni dychovej hudby 26. ročník celoštátnej postupovej súťaže a prehliadky veľkých a stredných dychových orchestrov